En stor til meget stor (hannen 51-93 millimeter), bred og kraftig, halvmatt rødlig svart hjortebille, med okergule dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en innoverrettet tann nær roten og en butt, kløvet tann i den ytre delen, andre hanner har ofte rette, kraftige kjever som er mer eller mindre sagtakkede. Hodet har en tann bak fasettøynene. Pronotum er innsnevret bakerst bak en utstående tann. Dekkvingene er blanke. På beina er mellom-og baklårene gulrøde. Hunnen er bredere, uten forstørrede kjever, hodet med et rundet utskudd under fasettøynene. Hun har en svart, trekantet tegning på dekkvingene.